Pielikums protokolam Nr. 4/2024

**LĒMUMS**

Jelgavā

2024.gada 11.martā Nr. 9

**Par Jelgavas novada pašvaldības dalību Sociālās uzņēmējdarbības grantu programmā “Augšup” sadarbībā ar Olaines novada pašvaldību, Ķekavas novada pašvaldību, Mārupes novada pašvaldību, Siguldas novada pašvaldību, Ropažu novada pašvaldību un AS “SEB banka”**

Saskaņā ar Jelgavas valstspilsētas un Jelgavas novada attīstības programmas 2023.–2029. gadam noteikto rīcības plāna rīcības virziena RV7 Konkurētspējīga, radoša un klimatneitrāla uzņēmējdarbība un industriālā attīstība U7.1. Pilnveidot atbalstu uzņēmējdarbības videi R. 7.1.1.2. Ikgadēji organizēt uzņēmējdarbības konkursus un godināšanas pasākumus, kā arī, lai veicinātu sociālās uzņēmējdarbības attīstību Jelgavas novadā, plānots izveidot jaunu atbalsta instrumentu esošajiem un topošajiem uzņēmējiem – Sociālās uzņēmējdarbības granta programmas biznesa ideju konkurss, ko organizēs Mārupes, Siguldas, Ķekavas, Ropažu, Olaines un Jelgavas novadu administratīvajā teritorijā.

 Ņemot vērā iepriekš minēto, Jelgavas novada uzņēmēju konsultatīvās padomes 2024. gada 7. februāra sēdes Nr.10 protokolu un pamatojoties uz Pašvaldību likuma 4. panta pirmās daļas 12. punktu,

Jelgavas novada dome, atklāti balsojot,

**PAR** **– 14** balsis (Andris Ozoliņš, Artūrs Semjonovs, Dainis Liepiņš, Dina Tauriņa, Emīls Dobrājs, Gundars Liepa, Ģirts Neija, Ilze Vītola, Jānis Počs, Juris Lavenieks, Juris Razživins, Madars Lasmanis, Oskars Cīrulis, Vidmants Rinkuns);

**PRET – nav**;

**ATTURAS – nav**,

**nolemj:**

1. Atbalstīt un apstiprināt Jelgavas novada pašvaldības dalību Sociālās uzņēmējdarbības grantu programmā “Augšup” un sadarbības veidošanā, noslēdzot sadarbības līgumu ar Ķekavas novada pašvaldību, Mārupes novada pašvaldību, Olaines novada pašvaldību, Siguldas novada pašvaldību, Ropažu novada pašvaldību un AS “SEB banka”.
2. Uzdot Jelgavas novada pašvaldības domes priekšsēdētājam slēgt sadarbības līgumu ar Olaines novada pašvaldību, Ķekavas novada pašvaldību, Mārupes novada pašvaldību, Siguldas novada pašvaldību un Ropažu novada pašvaldību, ka arī ar AS “SEB banka” (pielikumā).
3. Pilnvarot pārstāvēt Jelgavas novada pašvaldību lēmuma 2. punktā noteiktā sadarbības līguma saistību izpildē un deleģēt darbam konkursa komisijā Jelgavas novada pašvaldības Tūrisma un uzņēmējdarbības nodaļas vadītāju.

Domes priekšsēdētājs M.Lasmanis